Gorjean atacat de urs. Răni la mâini și coapse

Un gorjean, care participa la o partidă de vânătoare, a fost atacat de un urs, duminică dimineață. Incidentul s-a petrecut într-o pădure din comune Lelești, iar victima a fost transportată la Unitatea de Primiri Urgențe a Spitalului Județean din Târgu Jiu. „Bărbatul, in vârstă de 58 de ani, originar din localitatea Stănești, a fost adus la UPU in această dimineață și prezența mai multe plăgi la mâini și coapse. Potrivit acestuia, fusese atacat de un urs. In urma investigațiilor medicale efectuate în UPU, s-a stabilit că bărbatul are și o fractura la antebraț. Starea sa de sănătate este stabilă”, a transmis Mihaela Țicleanu, purtătorul de cuvânt al Spitalului Județean Târgu Jiu.
Din datele oferite de jandarmii montani, chemați la locul incidentului, bărbatul este un vânător și participa la o partidă de vânătoare, când a fost atacat de urs.